NaiveNeuron/SloPal huggingface dataset:
Novotný, Viliam, poslanec NR SR (2016-02-11):
Ja to v týchto dňoch veľmi často rozprávam aj zdravotníkom, ale aj pacientom, lebo, viete, ťažké je vysvetľovať pacientovi, prečo žije v takej čudnej krajine, ktorý ráno si potrebuje niečo vybaviť u mobilného operátora, vojde do jednej peknej predajni, kde ho príjemný usmiaty predavač obslúži pri laptope, pri počítači, pričom ten pacient si sadne na peknú stoličku. Dokonca mu tam ponúknu aj kávu. Potom si ide vybaviť niečo so svojím účtom do banky a tam to vyzerá úplne rovnako. Po ceste sa zastaví v hypermarkete, ktorý vyzerá takisto veľmi moderne, úhľadne a čisto. A potom zájde do nemocnice, óh, a zrazu je v sedemdesiatom šiestom. Čo sa stalo v našich nemocniciach? Kde sú tie peniaze? Prečo sa tie nemocnice nemodernizujú? Prečo Česi dokážu modernizovať nemocnice? Maďari dokážu modernizovať nemocnice, pričom nedávajú z hrubého domáceho produktu väčšie percento na to. Porovnateľne je to dokonca u Maďarov menej ako u Slovákov. Neuveriteľne sa tuneluje a kradne v slovenskom zdravotníctve. Viete, vy hovoríte o záchodovom papieri a príbore. Áno, sú to symboly, ale ako vyzerajú toalety v našich nemocniciach, po koľkýchže ležia pacienti na niektorých izbách? Choďte sa pozrieť do Dérerovej nemocnice na to, ako vyzerá neurochirurgická klinika. Už dávno mala tam byť zavretá. Kde sú bezbariérové prístupy pre pacientov? Ako tam vyzerajú naše sprchy? Tam nekúpili také dobré sifóny ako v školstve. Takto vyzerá slovenské zdravotníctvo. Len cétečká kupujeme trikrát drahšie, ako stoja v Čechách, s odôvodnením, že pacienti u nás si zaslúžia to najlepšie „akože“. A na záver možno skončím už len tak nadľahčene. Predtým sa hovorilo, že keď idete do nemocnice, musíte si zobrať pyžamo, papuče, župan, záchodový papier, vlastné lieky a príbor. A dnes ešte dodávam, že, prosím, v Prešove, Žiline a Trnave si tam nezabudnite zobrať vlastnú zdravotnú sestru. Ďakujem. (Potlesk.)
Horváth, Michal, minister financií SR (2023-05-25):
Ďakujem veľmi pekne, pán podpredseda. Vážené pani poslankyne, páni poslanci, kolegovia, je to, sú to veľmi dobré otázky, je možno trošku škoda, že si ich parlament nepoložil predtým, ako odhlasoval tento, tento návrh. Samozrejme, vláda bude hľadať riešenie na krytie legislatívy, ktorú parlament schválil, a schválil tieto ná... tento návrh konkrétne s tým vedomím, že v aktuálnom rozpočte na to nie sú zdroje. Vzhľadom na rozsah, ide o veľkú sumu dopadov tejto legislatívy, nevieme vylúčiť škrty v kapitolách. Musíme si však počkať ešte na ukončenie schôdze tejto aj tej budúcej. Sú na stole ešte ďalšie návrhy, ktoré majú negatívny vplyv na rozpočet, a potom podľa toho budeme, sa budeme rozhodovať a budeme hľadať krytie v rozpočte na tento rok. Ďakujem.
Číž, Miroslav, podpredseda NR SR (2015-05-13):
Pán poslanec Jurzyca.
Laššáková, Jana, podpredsedníčka NR SR (2012-06-26):
S reakciou na faktické poznámky, pani poslankyňa Žitňanská, nech sa páči.
Paška, Pavol, predseda NR SR (2012-09-18):
Ďakujem pekne, pán poslanec. Nie sú faktické poznámky. Prerušujem rokovanie, vyhlasujem obedňajšiu prestávku a budeme pokračovať v rokovaní potom o 14.00 hodine. Ďakujem pekne. (Prerušenie rokovania o 12.02 hodine.) (Pokračovanie rokovania o 14.00 hodine.)
Sulík, Richard, predseda NR SR (2011-09-09):
Ďakujem. Posledný písomne prihlásený rečník je pán poslanec Zajac. Nech sa páči, máte slovo. Dovtedy, dokým pán Zajac príde k rečníckemu pultu, by som chcel oznámiť, že rokujeme do 15.00 hodiny bez prestávky, tak ako bolo dohodnuté. Som vám to videl na očiach, pani Vaľová, že toto by ste chceli práve zistiť. Nech sa páči.
P. Hrušovský, predseda NR SR: (2005-06-21):
(Hlasovanie.) 124 prítomných, 120 za návrh, 1 sa zdržal, 3 nehlasovali. Návrh sme schválili. Panie poslankyne, páni poslanci, pristúpime k hlasovaniu o vládnom návrhu zákona, ktorým sa mení a dopĺňa zákon o voľbách do Národnej rady Slovenskej republiky, ktorý prerokúvame ako tlač 1196. Poprosím pána poslanca Miklušičáka, aby z poverenia ústavnoprávneho výboru uviedol návrhy hlasovaní k prerokúvanému návrhu zákona. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky a zákon č. 331/2003 Z. z. o voľbách do Európskeho parlamentu v znení neskorších predpisov , tlač 1196.) J. Miklušičák, poslanec: Ďakujem, pán predseda. V rozprave vystúpili dvaja páni poslanci, ale nepredniesli žiadne procedurálne návrhy. Dajte preto, prosím, hlasovať o tom, že Národná rada Slovenskej republiky v zmysle § 73 ods. 3 písm. c) prerokuje predložený vládny návrh zákona v druhom čítaní.
Matovič, Igor, poslanec NR SR (2016-04-26):
Gábor, myslím si, že veľmi dobré, výstižné a pokojné vystúpenie, také možno trošku iné ako ja, že možno ten obsah máme podobný, len tá forma je v tvojom prípade taká iná, dôstojnejšia, mne sa páči, obdivujem. Ale keď teda hovoríš, že sa neznížiš k tomu povedať, že sa nejako našli, ja naozaj zase sa k tomu znížim, ako, áno, našli sa, krásne k sebe pasujú. Jedni vedľa druhého, tretieho, štvrtého a všetci tým, že sa navzájom kryjú, sú pre mňa rovnakí. A to je zase môj dôvod, prečo určite toto programové vyhlásenie vlády nepodporím.
Milanová, Natália, ministerka kultúry SR (2021-12-09):
Ďakujem veľmi pekne. Ja tiež považujem za urážku považovať za švandu pracovné rokovanie s ministerkou kultúry Francúzskej republiky, ktorá je nesmierne charizmatická a nesmierne vážená žena vo Francúzsku, ale tak každý máme svoje metre. Budem pokračovať ešte účastníkmi: Pamiatkový ústav – generálny riaditeľ; Vysoká škola výtvarných umení – rektorka, prorektor a dve prorektorky; Vojenský historický ústav – riaditeľ; Národné múzeum – riaditeľ, zástupca riaditeľa; tlmočník; jeden novinár z TASR; dvaja novinári z RTVS. Teraz odpoveď na vašu otázku, čo nás táto švanda stála, ministerstvo kultúry. Ubytovanie na jednu noc pre šiestich účastníkov ministerstva kultúry stálo spolu 1 199 eur, stravné spolu za účastníkov ministerstva kultúry bolo 472 eur 50 centov, vreckové 270 eur. Oboje bolo poskytnuté v zmysle zákona o cestovných náhradách. Toľko k tomu, koľko peňazí sme minuli pre 21 ľudí do dvoch destinácií, do ktorých nelietajú komerčné lety. Ďakujem veľmi pekne.
Hlina, Alojz, poslanec NR SR (2015-04-17):
Ďakujem veľmi pekne. Problém je v inom, problém je v inom, že poslanci SMER-u tu nie sú, už sú v icečku, už sú v autách, už sú doma. (Prerušenie vystúpenia predsedajúcou.)
Susko, Boris, poslanec NR SR (2022-02-25):
Ďakujem pekne za slovo. Pán poslanec Fico, veľmi dobre ste povedali, že dnešná schôdza je o tom, aby sme vyslali signál pre verejnosť, že po prvé odmietame túto agresiu Ruskej federácie a po druhé, že chceme pomôcť občanom Ukrajiny, ktorí sa útekom pred vojnou chcú skryť na území Slovenskej republiky. A takéto zavádzanie cenzúry je len zneužitím celého tohoto procesu. Mňa aj trochu mrzí, že uznesenie, za ktoré sme zahlasovali, bolo pripravované tak, ako bolo pripravované, že bolo predložené pár poslancami Národnej rady, že nebolo pripravené spoločným návrhom všetkých klubov v Národnej rade, pretože iste by sme sa na tomto znení zhodli a iste mohlo byť predložené aj všetkými poslaneckými klubmi a tak aj bez diskusie absolútne prijaté. A čo by som chcel ešte zdôrazniť k tomuto návrhu, treba si uvedomiť, že tá formulácia je naozaj široká a budú o nej rozhodovať úradníci. Nebude o tom rozhodovať Národná rada, že čo je hoax a čo je proti bezpečnosti štátu, ale budú o tom rozhodovať úradníci. Snáď nechceme zaviesť cenzúru, kde budú úradníci rozhodovať o tom, čo je škodlivý obsah a čo nie je škodlivý obsah. A toto je tá diskusia, o ktorej by sme sa mali baviť na odbornej úrovni v rámci riadneho legislatívneho procesu, a nie akceptovať teraz bez akejkoľvek odbornej diskusie návrh, ktorý tu prišiel zo strany vlády. Ďakujem pekne.
Danko, Andrej, predseda NR SR (2018-09-11):
Ďakujem. Chce sa vyjadriť pán spravodajca? Nie. Prerušujem rokovanie o tomto bode programu. A pokračujeme, nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 1071, návrh na jeho pridelenie na prerokovanie výborom je v rozhodnutí č. 1125. Prosím podpredsedu vlády a ministra životného prostredia László Sólymosa, aby vládny návrh zákona uviedol.
Jurinová, Erika, podpredsedníčka NR SR (2012-07-31):
Ďakujem pekne pánovi poslancovi. Na jeho vystúpenie registrujem štyri faktické poznámky, uzatváram možnosť prihlásiť sa. Pani poslankyňa Vaľová, Hraško, Miškov, Chren. Nech sa páči, pani poslankyňa.
Kavecká, Monika, poslankyňa NR SR (2021-06-22):
Pán predseda, dajte, prosím, hlasovať o postúpení návrhu zákona do tretieho čítania ihneď, § 81 ods. 2 zákona o rokovacom poriadku Národnej rady Slovenskej republiky.
Jurinová, Erika, podpredsedníčka NR SR (2013-01-29):
Ďalší písomne prihlásený do rozpravy, pán poslanec Fronc, nech sa páči.
Glváč, Martin, podpredseda NR SR (2018-12-05):
S reakciou pani poslankyňa Kaščáková.
Bugár, Béla, podpredseda NR SR (2018-02-06):
Prezentujme sa a hlasujme. (Hlasovanie.) Prítomných 141, za 14, proti 38, zdržalo sa 89 poslancov. Bod 144 sme neschválili.
Poliačik, Martin, poslanec NR SR (2015-05-06):
Alojz, je síce pravda, že moc v štáte pochádza od ľudí, ale pochádza od ľudí v čase T, to znamená, že v momente, keď majú informácie, ktoré majú, a rozhodujú sa o kandidátke, ktorú majú práve v rukách. Ľudia, ktorí volili kandidátku SMER-u v roku 2012, nevedeli to, čo vedia dnes. A vyvodzovanie politickej zodpovednosti má byť aj o tom, že sa prihliada na novú situáciu. Je otázne, kto stojí za ministrom Pavlisom a komu záleží na tom, aby v Národnej rade bol. Ale súčasťou štandardnej politickej kultúry po tom, čo sa človek vzdá svojho plácku vo vláde, by malo byť aj to, že sa vzdá aj mandátu. Pretože tie dve veci sú prepojené a ak človek vyhodnotí sám seba ako nie schopného vykonávať exekutívnu funkciu, tak by nemal byť ani v pozícii túto exekutívnu funkciu kontrolovať a dávať jej v podstate mandát, lebo on sa teraz dostáva do pozície, že on dáva mandát budúcemu ministrovi hospodárstva alebo človeku, ktorý bude poverený riadením rezortu. Súhlasím s tým, že zaradenie do týchto dvoch výborov je vtip, a súhlasím aj s výzvou, ktorú predo mnou formuloval kolega Viskupič na kolegu Pavlisa, mal by sa vzdať svojho mandátu. A ešte posledná vec, mali by sme sa aj pozrieť na to, či náhodou vylúčením pána Cicoňa ako náhradníka a nie prvého pod čiarou sa nezasahuje do výsledkov volieb. (Reakcie z pléna.)
Martvoň, Anton, poslanec NR SR (2014-11-10):
S tým, že konzultoval som to s expertom na zakladanie offshore firiem, ktorý je známy z televízie. Takže, pán Lipšic, nehrajte s nami spravodajské hry!
Hort, Milan, podpredseda NR SR (2011-06-30):
Pán poslanec a spravodajca Viliam Novotný, nech sa páči.
Matejička, Vladimír, poslanec NR SR (2018-12-03):
Ďakujem za slovo, pani predsedajúca. Národná rada Slovenskej republiky uznesením č. 1350 z 18. septembra 2018 pridelila návrh poslancov Petra Antala, Petra Kresáka a Tibora Bastrnáka na vydanie zákona, ktorým sa mení a dopĺňa zákon č. 569/2007 Z. z. o geologických prácach v znení neskorších predpisov (tlač 1091), na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory Národnej rady, ktorým bol poslanecký návrh zákona pridelený, zaujali k nemu nasledovné stanoviská: Ústavnoprávny výbor neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. Výbor pre pôdohospodárstvo a životné prostredie uznesením č. 213 z 10. októbra 2018 s poslaneckým návrhom zákona súhlasil a odporučil ho Národnej rade schváliť. Z uznesení výborov Národnej rady Slovenskej republiky uvedených v bode III spoločnej správy, nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k poslaneckému návrhu zákona vyjadrených v ich uzneseniach, uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný poslanecký návrh zákona schváliť. Spoločná správa výborov o prerokovaní predmetného poslaneckého návrhu zákona vo výboroch v druhom čítaní, bola schválená uznesením výboru pre pôdohospodárstvo a životné prostredie č. 224 zo 16. októbra 2018. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa § 81, § 83, § 84 ods. 2 a § 86 zákona o rokovacom poriadku. Pani predsedajúca, prosím, otvorte rozpravu.
Paška, Pavol, predseda NR SR (2014-04-01):
(Hlasovanie.) 142 prítomných, 57 za, 68 proti,17 sa zdržalo. Návrh sme nepostúpili do druhého čítania. Ešte, pán poslanec, jedno hlasovanie o návrhu pánov poslancov Štefanca a Mikloša na vydanie zákona č. 595 o dani z príjmov. Je to tlač 906. (Hlasovanie o návrhu poslancov Národnej rady Slovenskej republiky Ivana Štefanca a Ivana Mikloša na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 906.)
Procházka, Radoslav, poslanec NR SR (2012-02-03):
Ďakujem, pán predseda. Ja som navrhol, aby sa použilo hlasovacie zariadenie. Nakoľko je len jeden kandidát, nie som si istý, že či to ešte musí, tento návrh, prejsť plénom alebo ako ho.
Hort, Milan, podpredseda NR SR (2011-04-01):
Poslednou, ktorá sa prihlásila s faktickou poznámkou, je pani poslankyňa Darina Gabániová, nech sa páči.
Kiššová, Jana, poslankyňa NR SR (2011-09-13):
Ďakujem pekne. Ja sa pokúsim reagovať len na konkrétne otázky, lebo všetko ostatné, veľmi ťažko by sa mi na všetko ostatné reagovalo. Pán Jasaň mi položil konkrétnu otázku, ako to bolo s tou kartou a či som nehovorila pravdu, alebo hovorila. Tak odpovedám vám, hovorila som pravdu, bolo to presne tak, ako som to povedala, a pokiaľ ste to videli, tak sa asi zhodneme na tom. A to je, myslím, všetko, čo bola naozaj konkrétna otázka. Ďakujem pekne.
Kremský, Peter, poslanec NR SR (2022-10-19):
Ďakujem, pán predsedajúci. Vážení kolegovia, ctená snemovňa, ja chcem povedať len niekoľko viet na záver. Tiež by som chcel poďakovať za tento zákon ministerstvu hospodárstva, jeho vedeniu, či už bývalému, teda hlavne bývalému, ktoré ho vypracovávalo, ale aj terajšiemu za jeho podporu a chcem povedať len to, že tento zákon v podstate rozširuje a uľahčuje využívanie obnoviteľných zdrojov na Slovensku. To je jeden cieľ, ktorý dnes už nie je pre Slovensko len taký nejaký politický, legislatívny a klimatický, ale je veľmi praktický v tom, že pokiaľ sa tu nebudú rozvíjať obnoviteľné zdroje, tak budeme stále závislí na dodávke fosílnych energií, ktoré odoberáme hlavne z Ruska, teda od krajiny, ktorá nás vyhlásila za nepriateľa, čiže je to taký životný záujem Slovenska v tejto dobe, aby tých obnoviteľných zdrojov bolo čo najviac a aby sa čo najľahšie dali budovať. Čiže k tomu smeruje tento návrh zákona a k tomu smerujú aj tie pozmeňujúce návrhy, ktoré, ktorých som bol spolupredkladateľom, alebo som, a ide tam o to, aby sa tie možnosti ešte rozšírili, ešte uľahčili, aby sa znížila administratívna náročnosť, aby sa zlepšili tie výpočty. Samozrejme, spolupracoval som na nich aj s komunitou výrobcov obnoviteľných zdrojov dodávateľov, takisto s ministerstvom hospodárstva a s parlamentnou legislatívou.	Čiže verím, že tento zákon bude schválený a že sa naozaj podarí uľahčiť výstavbu obnoviteľných zdrojov na Slovensku, takže prosím tiež o podporu a ďakujem za to.
Gaborčáková, Soňa, poslankyňa NR SR (2019-10-23):
Ďakujem za slovo. Ďakujem, pani kolegyňa, že si vystúpila teda k tomuto pozmeňováku, pretože, myslím si, že máš praktické skúsenosti práve s tým, že častokrát nemáš sama kde zastaviť, pretože tam stoja ľudia, ktorí nie sú zdravotne obmedzení, a teda nemáš príležitosť teda ani zaparkovať, ani vystúpiť následne. Ale ja súhlasím s pozmeňujúcim návrhom pána Petráka, lebo je veľmi dôležité, je veľmi dôležitá kontrola parkovacích preukazov, pretože som zástancom toho, že dôveruj, ale preveruj, pretože naozaj tých prípadov pribúda, kedy sa tie parkovacie preukazy zneužívajú, čo nevrhá dobré svetlo aj na ťažko zdravotne postihnutých ľudí, ktorí to ozaj potrebujú. Čiže naozaj tento systém zabezpečí dôveruj, ale preveruj. A, samozrejme, taký sekundárny význam toho bude spočívať v tom, že nadbytočné miesta pre parkovanie osôb s ťažkým zdravotným postihnutím bude možno optimalizovať. Čiže áno, chcem podporiť tento návrh zákona a ďakujem, že si vystúpila.
Chren, Martin, poslanec NR SR (2015-10-01):
Ďakujem veľmi pekne, pán minister, vy sám ste včera rozdelili svoj prejav na tú včerajšiu slušnú časť a na tú dnešnú druhú časť. Ja teraz svoju reakciu tiež rozdelím na dve časti. Ten dnešok ma trošku tak rozosmutnel, lebo je podľa mňa dôkazom toho, že pravica a ľavica si naozaj na Slovensku nemá čo vyčítať. Vy ste kritizovali zvyšovanie daní za predchádzajúcich vlád, no ale za posledné štyri roky, ako som ukázal vo svojom diskusnom príspevku, ste zase brutálne zvyšovali dane aj vy. A takto to na Slovensku chodí. Jednoducho niekto zháňa peniaze vlastnou hlavou, druhý ich zháňajú pol na pol bez bločku, jedni majú platinové sitká, druhí majú tetu Anku a emisný tender a výsledkom je to, čo hovorí aj pán Milan Lasica nedávno v rozhovore pre Sme, na Slovensku neexistuje ani autentická ľavica, ani autentická pravica, sú to len ľudia, ktorí sa v podstate správajú rovnako a striedajú sa pri koryte. Čo je dôležité v tomto závere pre mňa, je jeden jediný fakt, po tom brutálnom zvyšovaní daní, tak ako vy hovoríte, minulosť, čo sme si, to sme si, to už je dávno zabudnuté, dnes po tom brutálnom zvyšovaní daní za posledné roky je na čase ľuďom vrátiť niečo naspäť, preto ja vítam aj tento váš návrh, a som presvedčený, že sa mala DPH znížiť na všetky potraviny, aby to ľudia naozaj pocítili, dnes na to máme. Pred dvoma, pred troma rokmi by sme na to nemali. K tej včerajšej časti musím ešte zareagovať na jednu vec, vy ste upozornili veľmi správne na to, že Slovensko nemôže jednostranne znížiť DPH na energie, to je pravda, preto sme tento náš návrh nedali doteraz do parlamentu, na druhej strane sám ste povedali riešenie. To riešenie ste povedali, že je to cesta cez rokovania s Európskou komisiou, cesta cez notifikácie, cez dôkaz toho, že to nenaruší konkurenčné prostredie, a tak ako ste ochotní vytvoriť nejakú spoluprácu aj s ďalšími krajinami a presadzovať zavedenie zmien v smernici o DPH v prípade niektorých iných oblastí, dá sa takým istým spôsobom vybojovať toto pre Slovensko a pre našich ľudí.
Figeľ, Ján, podpredseda NR SR (2012-12-05):
Ďakujem pekne aj ja. Na vystúpenie pána poslanca Arpáda Érseka sú niekoľké faktické poznámky, konkrétne dve. Končím možnosť. Prvým prihláseným s faktickou je pán poslanec Fronc. Nech sa páči.
Šeliga, Juraj, podpredseda NR SR (2020-05-14):
Poprosím vás, necháme pána Kuffu, hovoriť.
Mikloško, Jozef, poslanec NR SR (2012-12-18):
Ja som si tiež pozrel film Lucie Piussi. Som vďačný, alebo Zuzany Piussi, som vďačný pánu poslancovi Hrnčiarovi za jeho iniciatívu a odvahu. Nikdy som si neuvedomil ten fakt, ktorý tam srší z toho, že dnes aj sudcovia majú strach. Na súdoch panuje strach, sudcovia tým pádom sú závislí od strachu, a teda nie sú nezávislí. Šok bol pre mňa aj to, že títo muži činu sú unavení, vyhorení, bojujú s veternými mlynmi, nemajú už ísť odvahy do toho. Smrť pani Laukovej a pána Majchráka, skutočne si myslím, nie je vec skončená, snáď sa v tomto niečo robí. Pekná veta bola v závere, že ústava nepredpokladá mlčanie. To si myslím je také motto aj pre nás všetkých. Chcel by som poďakovať všetkým tým sudcom, ktorí napriek všetkému sa neboja, idú do toho a nie za ľavicu, ani za pravicu, ale za spravodlivosť a rovnosť pred zákonom. V tom filme J. F. Kennedy tam práve na súde odznela taká veta: „Vážení, vo vašom živote už nebude nič dôležitejšie ako tento okamih, tento jediný okamih.“ Myslím si, že to dnes platí aj pre vládu, aj pre parlament, že teraz nastala tá hodina pravdy. A loď sa ešte nepotopila. Môžeme ju zachrániť.
Paška, Pavol, predseda NR SR (2014-10-21):
(Hlasovanie.) 139 prítomných, 117 bolo za, 22 sa zdržalo. Schválili sme novelu zákona o rozhodcovskom konaní. Pán poslanec Martvoň uvedie v druhom čítaní hlasovanie o vládnom návrhu zákona o spotrebiteľskom rozhodcovskom konaní. Je to tlač 1127. (Hlasovanie o vládnom návrhu zákona o spotrebiteľskom rozhodcovskom konaní a o zmene a doplnení niektorých zákonov , tlač 1127.)
Brocka, Július, poslanec NR SR (2012-05-09):
Vážený pán poslanec Přidal, na rozdiel od veľmi plytkej reakcie pána poslanca Jarjabka na vaše vystúpenie, ja by som chcel povedať iné. Mne sa vaše vystúpenie páčilo, najmä ako ste hovorili o energetike. Ja by som išiel dokonca ďalej. Pán kolega, ja idem, v úvodzovkách, „puknúť od závisti“ nad tým, že vás tak pozorne počúvalo toľko poslancov v tejto sále, nielen z vládneho SMER-u, ale aj z opozície. Pán kolega, čím to je? (Smiech v sále.)
Jurčík, Ľudovít, poslanec NR SR (2010-12-03):
Ďakujem, pán podpredseda. Skutočne bolo vidno, že v tom vašom prejave, že máte umelecké sklony a cítenie, lebo ten spôsob, akým ste to predniesli, bol skutočne veľmi na úrovni. No tá forma, ten obsah mi nejakým spôsobom dokumentuje len jeden jediný technický údaj a podľa toho hodnotím všetko ostatné, keď ste povedali o priestoroch, kde je v zime mínus dvadsať a v lete plus štyridsať. No ja som taký ešte zatiaľ nevidel u nás. A druhá vec je to, že ste spomínali nejaké autostrády, a spomínali ste niečo, no, pozrite sa, autostráda bola aj v Slovenskej televízii. A nie malá a dokonca veľmi rýchla. Ďakujem.
Blaha, Ľuboš, podpredseda NR SR (2023-12-19):
Pán poslanec Ondrej Dostál, nech sa páči. Skúsime vám pomôcť, technický problém máme. Poprosím kolegu z technického oddelenia, že by pomohol pánovi poslancovi. Už nie je treba, už to ide, nech sa páči.
Mora, Ján, poslanec NR SR (2018-09-17):
No každopádne s takýmito návrhmi tejto liberálnej strany sa nedá súhlasiť ani len v nejakej minimálnej časti. Je to proste choré, dekadentné, zvrátené, proti životu. Ale v podstate ma zaujíma hlavne logika tejto, tejto liberálnej strany SaS, resp. všetkých neoliberálov ako takých, keďže na jednej strane ste vítači imigrantov, ale neviem, či viete, čo vlastne imigranti, ktorí sú z 90 % moslimovia, robia s týmito homosexuálnymi typmi na našej planéte. No poväčšine ich trestajú smrťou vo svojich krajinách. Takže mám pocit, že chcete spraviť nejaký taký spoločenský vražedný kokteil, a neviem, či je to veľmi milé teda. Ďakujem.
Pellegrini, Peter, predseda NR SR (2024-02-13):
Prosím, prezentujme sa a hlasujme o návrhu prerokovať vládny návrh zákona v druhom čítaní. (Hlasovanie.) Prítomných 134 poslancov, za 124, zdržalo sa 10. Konštatujem, že sme tento návrh schválili.
P. Paška, predseda NR SR: (2009-06-17):
(Hlasovanie.) 133 prítomných, 74 za, 40 proti, 17 sa zdržalo, 2 nehlasovali. Nebudeme pokračovať ďalej v rokovaní o tomto návrhu zákona. Pán poslanec, poprosím vás o uvedenie hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona , ktorým sa mení a dopĺňa zákon č. 8/2009 Z. z. o cestnej premávke v znení neskorších predpisov . Je to tlač 1093.
Tomáš, Erik, poslanec NR SR (2023-06-22):
Ďakujem pekne. Vážený pán predsedajúci, pani ministerka, kolegovia, kolegyne, priznám sa, že nechcem vystúpiť k zákonu ako takému, ale k pozmeňujúcemu návrhu, ktorý tu bol podaný v rozprave. Ide o pozmeňujúci návrh Igora Matoviča, ktorý v jeho mene predložil pán Šefčík a, samozrejme, keď vidíme, že ten pozmeňujúci návrh sa týka daňového bonusu, tak ho nemôžme označiť nijak inak ako prílepok k tomuto nesúvisiacemu zákonu. Tieto prílepky sa stávajú, bohužiaľ, realitou v parlamente, ale toto problém nie je, dámy a páni. Bolo to chválenkárstva od Igora Matoviča, ktorý sa pred celým Slovenskom chválil, ako vybavil on, prorodinný typ, 200 eur na dieťa. Vlastne sa tým chváli doteraz. Obsypal tým prakticky celé Slovensko na bilbordoch, týmito 200 eurami na dieťa. Ale nebol by to Igor Matovič, keby to nebolo, že by to bolo také jednoduché. Že nebol by to Igor Matovič, keby za tým niečo nebolo. Tak teraz dobre počúvajte, čo Igor Matovič a pán Šefčík predložili, aký pozmeňujúci návrh týkajúci sa daňového bonusu. Ak poslanci schvália tento pozmeňujúci návrh Igora Matoviča a prítomného pána Šefčíka, tak od 1. 1. 2024 sa všetkým deťom do 15 rokov, respektíve ich rodičom, daňový bonus zruší. Počujete dobre. Igor Matovič predložil pozmeňujúci návrh, ktorý bude znamenať, že od 1. januára 2024 sa zruší daňový bonus pre rodičov, ktorých deti majú 15 rokov a ktorých deti budú dostávať obed zadarmo. Ešte raz to upresním, lebo, počúvajte dobre, ten prorodinný typ Igora Matoviča predložil pozmeňujúci návrh, ktorý zruší od budúceho roka daňový bonus pre rodičov detí do 15 rokov, ktorí si uplatnia tzv. dotáciu na obed, respektíve tzv. obed zadarmo. Geniálne! Skvelé! Skvelé! Blahoželám! Takže od 1. 1., ak by tento návrh prešiel, nebude platiť súbeh, toľko ospevovaný súbeh obedov zadarmo s daňovým bonusom, ale hlavne žiadnych 200 eur na dieťa. Sú len dve možnosti. Buď to bol skrytý úmysel Igora Matoviča, alebo totálne babráctvo Igora Matoviča, ktorý zvŕzal vlastný pozmeňujúci návrh. Aj jedna, aj druhá možnosť sú však zlé pre rodiny. Ďakuje pekne.
Vaľová, Jana, poslankyňa NR SR (2014-03-19):
Ďakujem veľmi pekne. Pre mňa je dôležitá nosná myšlienka tohto zákona, že financie budú dostupné aj pre tých sporiteľov, ktorí majú nasporené málo peňazí a od poisťovne nedostanú žiadnu ponuku na doživotný dôchodok. Pán kolega Brocka, vy ste povedali, že vlády nemali dosť času. No na začiatku ste hneď ospravedlnili svoju vládu, že nemala dosť času zmeniť druhý pilier. Ale ja som si prečítala aj programové vyhlásenie, kde Iveta Radičová a kde všetci ste programovali v bode 1.5. Opravíme dôchodkový systém. Bod ďalší. Opravíme druhý pilier, čo sa týkalo dôchodkov a zabezpečíme ochranu druhého piliera ústavným zákonom. Na to ste vy ale vzápätí povedali, pán kolega, že dlho sme sa bavili o ochrane druhého piliera a potom sme šli za SMER-om a SMER to nechcel urobiť. No snáď nežartujete? Vy sa bavíte osem rokov tuná alebo desať a SMER má prísť a má schváliť a má niečo urobiť. No to snáď nežartujete s nami? Však prečo ste to neurobili? Prečo ste dlho diskutovali doteraz? Vy len diskutujete, diskutujete a zodpovednosť zostáva na SMER-e. A potom idete na SMER a SMER to pre vás neurobil! Veď vy nie ste v SMER-e, pán poslanec, vy ste v KDH! Tak diskutujte so svojou platformou, ktorá už dneska nie je dneska platforma, ktorá sa včera rozpadla. Lebo vy len stále diskutujete a my máme zodpovednosť. Tak to ma fakt, to žartujete. Potom začnete hádzať vinu na ministerku Tomanovú, pretože niektorí dostanú 13,50 euro. Veď my sme ešte v prvej vláde Roberta Fica rozprávali, že ľudia si na dôchodok nenasporia, že nebudú úspešní v druhom pilieri. A Česi to jasne povedali: Iba tí majú vstúpiť do druhého piliera, ktorí sú vysoko príjmový. Veď my sme na to ľudí od začiatku upozorňovali. A vy dneska tu rozprávate, že aké tu sa stalo nešťastie. No stalo sa. Lebo ste to zle nastavili, zle ste to urobili a buďte radi, že to za vami ešte niekto kuchá. Lebo tí ľudia, neviem, čo by s vami urobili. Takže jednoducho chcem povedať, že nezmenili ste nič v druhom pilieri, nič ste neurobili a teraz zase chcete, aby SMER za vás zobral horúci zemiak, aby urobil zodpovednosť. Ďakujem.
Stohlová, Tamara, poslankyňa NR SR (2024-01-23):
Ďakujem za slovo. Ďakujem ti, Bea, za tvoje vystúpenie. Ja to považujem za také ďalšie veľké obohatenie tejto debaty, ktoré tu máme, ktorú tu máme. A mne to aj ukazuje, že napriek tomu, čo koalícia hovorí, tak táto rozprava zjavne zďaleka nie je vyčerpaná, pretože stále nachádzame nové a nové vrstvy problémov. A ty si to, mne sa hrozne páči, ako si to ukázala, že nielenže tie transpozície nie sú dostatočným dôvodom na spustenie skráteného legislatívneho konania, ale oni ešte aj v tejto argumentácii urobili chyby. Spomínala si, že proste tie roky, ktoré tam použili, nie sú správne, ani, ani to, v akom procese sa akoby táto nedostatočná transpozícia a tie následné procesy, ktoré spúšťa Európska únia, nachádzajú, ani toto akoby nezvládli v tej svojej úlohe. A teda platí, že ak v tomto posúdení tých, toho skutočného stavu, v akom sa to nachádza, niekomu dôverujem, tak si to práve ty pre tvoju silnú európsku skúsenosť a vďaka tomu máš presne aj prehľad o tých skutočných stanoviskách, ktoré prichádzajú z Európskej únie, ktorá je v príkrom rozpore s tými, s tým, s tou vraj odkonzultovanou novelou v Bruseli. Je to jednoducho úplná hlúposť, v Európskej únii nám odkazujú, nerobte to, lebo nebudete vedieť vyšetrovať vážne zločiny. A ja sa priznám, že ja som v tomto celom o to radšej aj dnes, že sme členskou krajinou Európskej únie, pretože je tu ten relevantný argument ohrozenia čerpania eurofondov, ktorý v debate zaznieva a kto s ním hazarduje, alebo kto s tým čerpaním hazarduje, je len a len táto vláda a koaliční partneri. Vďaka ešte raz. (Potlesk.)
Poliačik, Martin, poslanec NR SR (2017-04-06):
Ďakujem obidvom. Ja mám takú nádej, túžbu možno, že keď toto opadne, tak tým výsledkom bude veľmi ťažké svedomie, minimálne ľudí, ktorí už keď si povedia, že tak keď sme to dovŕzali doteraz, tak skúsme spraviť niečo, aby sme to nevŕzali ďalej. Ja neviem, ako dopadne to, Čistý deň samotný, neviem, akým spôsobom dopadne táto vláda, neviem, akým spôsobom to dopadne celé, ale dúfam, že tá diskusia, ktorá tu je, že tie príbehy, ktoré zrazu sa dostali na povrch, ktoré nie sú nenormálne, oni sú, bohužiaľ, príliš bežné, že pre ľudí, ktorí si mysleli, že toto neexistujú, tieto veci, tak budú dostatočne silnou motiváciou, aby vyčlenili naozaj dostatočne veľa peňazí, ľudí a energie na to, aby sa s drogovou politikou, čo sa týka prevencie a riešenia týchto vecí, začalo niečo diať.
Mesterová, Zuzana, poslankyňa NR SR (2024-01-23):
Ďakujem pekne za slovo, pán predsedajúci. Jediný, kto tu blokuje tento parlament, je pán premiér so svojou vládou, lebo oni tu nahádzali v skrátenom legislatívnom konaní tieto paškvily, ktorým hovoria návrhy zákonov, tak nech to tu nehádžu, nebudeme nič blokovať, konečne nech si začnú robiť poriadne svoju prácu a nie vyplakávať, ako im nie je umožnené vládnuť. Akože mňa už vážne nebaví sa pozerať na takého unaveného štvornásobného premiéra, ktorý evidentne už má dosť za celý život, tak nech už dá ruky od toho preč, normálne nech si ide oddýchnuť, lebo na toto sa fakt nedá pozerať. Tu vládni poslan... predstavitelia pomaly dieru do stolov vypália pohľadom, ako nie sú schopní zdvihnúť zrak a pozrieť sa už na nás, nieto ešte niečo povedať. Akože veľká hanba to je, musím povedať naozaj, že tu záujem normálne pár ľudí je tak dôležitý, že tu premiér zo seba robí tohto šaška aj so svojím pánom Gašparom, lebo... a potom plače, že Národná rada je zablokovaná, lebo my sa snažíme vecne argumentovať o tých nepodarkoch, ktoré tu predkladá. No nech robia poriadne svoju prácu a nebudeme to tu blokovať. A my to ani neblokujeme, my tu vecne argumentujeme a vďaka našej argumentácii aj predseda Národnej rady už prišiel na to, že sú tam chyby, aj pán minister prišiel na to, že sú tam chyby, aj sa ich asi budú snažiť opraviť, tak ako kto to tu blokuje potom? Tak robte si svoju prácu poriadne a potom sa možno posunieme aj ďalej. Ďakujem.
Laurenčík, Milan, podpredseda NR SR (2021-05-10):
Faktickú poznámku má pripravenú aj pán poslanec Miroslav Kollár, nech sa páči.
Blanár, Juraj, podpredseda NR SR (2020-11-25):
Teraz udeľujem slovo pánovi poslancovi Gyimesimu ako poslednému prihlásenému do ústnej rozpravy.
Figeľ, Ján, podpredseda NR SR (2013-11-28):
Ďakujem. Pán poslanec, chcete doplniť túto otázku? (Reakcia poslanca.) Nech sa páči.
Cmorej, Peter, poslanec NR SR (2020-09-17):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, výboru pre financie a rozpočet, výboru pre hospodárske záležitosti a výboru pre sociálne veci. Ďalej aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 137 prítomných, 137 za. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj o lehote na jeho prerokovanie. Nech sa páči, pán spravodajca.
P. Pelegrini, poslanec: (2006-10-18):
Cieľom predkladaného návrhu zákona je zabezpečiť úplnú transpozíciu smernice Rady 1996/48 z 23. júla 1996 o interoperabilite systému transeurópskych vysokorýchlostných železníc v znení smernice Európskeho parlamentu a Rady 2004/50 z 29. apríla 2004, ktorou sa táto smernica mení a dopĺňa. Transpozičná lehota na prebratie tejto smernice uplynula 1. mája 2004. Za jej netransponovanie už bolo začaté konanie proti Slovenskej republike o porušení zmluvy o založení Európskych spoločenstiev a podaná žaloba aj Európskej komisie na Európskom súde. Čiastočná transpozícia uvedenej smernice je zabezpečená nariadením vlády Slovenskej republiky o technických požiadavkách interoperability systému transeurópskych vysokorýchlostných železníc, ktoré vláda Slovenskej republiky schválila na svojom rokovaní dňa 11. 10. 2006 uznesením vlády č. 848/2006. Keďže nariadením vlády nemožno upravovať kompetencie orgánov štátnej správy, úplná transpozícia predmetnej smernice sa zabezpečí práve predloženou novelou zákona. Navrhuje sa zabezpečiť oznamovaciu povinnosť Slovenskej republiky voči Európskej komisii v otázkach uplatňovania technických špecifikácií interoperability európskeho železničného systému úpravou kompetencií Ministerstva dopravy, pôšt a telekomunikácií Slovenskej republiky a súčasne sa navrhuje rozšíriť kompetencie Úradu pre reguláciu železničnej dopravy ako orgánu dohľadu pre vysokorýchlostný železničný systém, jeho povinnosť viesť národný register železničných dráhových vozidiel a národný register železničnej infraštruktúry a taktiež kontrolovať a povoľovať uvedenie do prevádzky štrukturálnych subsystémov tvoriacich európsky železničný systém na území Slovenskej republiky. Dnes sme posledným štátom Únie, ktorý túto transpozíciu nezabezpečil. Vzhľadom na začaté konanie na Európskom súdnom dvore a hrozbe uloženia pokuty si vás, vážené panie poslankyne a páni poslanci, dovoľujem požiadať o podporu tohto návrhu zákona. Ďakujem.
Laššáková, Jana, podpredsedníčka NR SR (2013-06-21):
Pán poslanec, zaujmite miesto určené pre navrhovateľov. A dávam slovo spoločnej spravodajkyni z výboru pre hospodárske záležitosti poslankyni Lei Grečkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa, máte slovo.
Laššáková, Jana, podpredsedníčka NR SR (2014-11-27):
S reakciou pán poslanec Fecko.
Laššáková, Jana, podpredsedníčka NR SR (2014-11-09):
Chcem sa opýtať, je všeobecný súhlas. (Protirečivé reakcie z pléna.) Prezentujme sa a hlasujeme. (Výkrik v sále) Pán poslanec, no, buďte trošku slušný. To sa nepatrí. (Hlasovanie.) Prítomných 41 poslancov, za návrh 29. Národná rada nie je uznášaniaschopná. Nech sa páči, ďalší procedurálny návrh, pán poslanec Miškov.
Laurenčík, Milan, podpredseda NR SR (2022-03-22):
S ďalšou faktickou poznámkou vystúpi teraz pán poslanec Eduard Kočiš, nech sa páči.
Blaha, Ľuboš, podpredseda NR SR (2023-12-18):
Pán poslanec Martin Dubéci, nech sa páči.
Sólymos, László, minister životného prostredia SR (2017-09-12):
Dobrý deň prajem. Vážená pani predsedajúca, vážená pani poslankyňa, poslankyne už, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Účelom návrhu zákona je implementácia nového nariadenia Európskeho parlamentu a Rady Európskej únie 2017/852 o ortuti a o zrušení nariadenia ES 1102/2008, ktoré sa uplatňuje od 1. januára 2018, a odstránenie nedostatočnej transpozície smernice Európskeho parlamentu a Rady 2012/19 zo 4. júla 2012 o odpade z elektrických a elektronických zariadení. Cieľom tohto zákona je aj riešenie aktuálnych problémov na trhu a zapracovanie požiadaviek, ktoré vyplynuli počas obdobia platnosti nového zákona o odpadoch z praxe, a to nielen zo strany ministerstva a iných orgánov štátnej správy, ale aj zo strany podnikateľských subjektov. Medzi hlavné zmeny, ktoré sa od tejto aplikačnej novely zákona o odpadoch očakávajú, patrí jednak riešenie vyhradeného prúdu odpadu, obaly a neobalové výrobky vo väzbe na spresnenie definície výrobcu tak, aby nevznikli nedorozumenia v aplikácii týchto ustanovení; zlepšenie kontroly organizácií zodpovednosti výrobcov a výrobcov zo strany štátu; zlepšenie autorizačného procesu organizácie zodpovednosti výrobcov; spružnenie mechanizmu odnímania autorizácií ministerstvom v prípade neplnenia podmienok autorizácie a požiadaviek na funkčný systém organizácie zodpovednosti výrobcov; riešenie problematiky koordinačných centier pre jednotlivé prúdy odpadov – jasné definovanie podmienok ich vzniku a zániku, zlepšenie kontroly ich fungovania; odstránenie administratívnej a ekonomickej záťaže zavedením zmien týkajúcich sa ohlasovacích povinností povinných subjektov a zavedením spodného limitu pre obaly a neobalové výrobky; možnosť obce rozhodnúť sa pre zavedenie množstvového zberu drobného stavebného odpadu alebo pre zavedenie paušálneho poplatku za drobný stavebný odpad tak, ako to bolo od roku 2016. Vládny návrh zákona je v súlade s právom Európskej únie, Ústavou Slovenskej republiky, s ostatnými zákonmi, ako aj s medzinárodnými zmluvami. Vážené pani poslankyne, páni poslanci, verím, že predložený vládny návrh schválite. Ďakujem pekne.
Danko, Andrej, podpredseda NR SR (2024-01-11):
Pani poslankyňa Mesterová.
Osuský, Peter, poslanec NR SR (2015-09-23):
Ďakujem pekne. Samozrejme, kolega, myslím, celkom oprávnene namietol, že niektoré špecifické športy, ktoré nedosahujú veľký počet športovcov a logicky ani oddielov, by boli odsúdené na živorenie. Práve teraz v konzultácii s Jožom Mihálom som hovoril o svojej láske z mladosti, skokoch na lyžiach, samozrejme, že tí sú našťastie krytí Slovenským zväzom lyžiarskeho športu, teda lyžovania, lebo si tiež, samozrejme, neviem predstaviť oddiely skokanské, lyžiarske, chvalabohu, hádam áno, ale naša generácia, ktorá vyrástla s Matoušom, Höhnlom, Raškom, Kodejškom, majstrami sveta, olympijskými víťazmi, samozrejme, smutne pozoruje, ako tento dnes okrajový lyžiarsky šport – kedysi výkladná skriňa československého športu i slovenského – zaniká. A pokiaľ ide o tých zaslúžilých majstrov športu, no, samozrejme, bolo to prevzaté zo Sovietskeho zväzu. Nekomunistické krajiny okolo nás nemali svojich zaslúžilých majstrov športu, na druhej strane musím povedať a tiež neviem, ako je to tam s tým navrhovaním. Ako hovorí kolega Érsek, má to ísť zospodu, to je správne. Briti majú tú vlastnosť, že nemajú očividne zaslúžilých majstrov športu, ale tých, ktorých Británia uzná, a to by ma zaujímalo, odkiaľ to začína, dostávajú titul sir. Teda sir Redgrave, olympijský víťaz vo veslovaní, alebo sir Sebastian Coe sa stali na základe svojho športu „sirmi“ podobne ako sir Boby Charlton. Neviem presne, ako to oni „zospodu alebo zvrchu“, alebo Alžbeta rozhodne, ale myslím si, že nejakú úctu si vrcholoví športovci zasluhujú, i keď by to pochádzalo zo sovietskeho vzoru.
Petrík, Simona, poslankyňa NR SR (2017-12-12):
Ďakujem pekne. Pán predsedajúci, predkladám spravodajskú správu k návrhu poslancov Národnej rady Slovenskej republiky Borisa Kollára, Milana Krajniaka, Adriany Pčolinskej a Petra Pčolinského na vydanie zákona, ktorým sa dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov. V súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre kultúru a médiá, ktorý je zároveň aj gestorským výborom. Odporúčam, aby výbory predmetný návrh zákona prerokovali do 26. januára 2018 a gestorský výbor do 29. januára 2018. Ďakujem pekne, pán predsedajúci, môžete, prosím, otvoriť rozpravu.
Laššáková, Jana, podpredsedníčka NR SR (2014-02-11):
Pán poslanec Kaník, nech sa páči.
Pellegrini, Peter, predseda NR SR (2023-12-07):
Pán poslanec Jakab.
Danko, Andrej, podpredseda NR SR (2023-11-21):
Poprosím, páni poslanci, kľud v sále a nech sa páči, pán...
I. Mikloš, poslanec: (2007-09-04):
Vážení páni, vážené dámy, pred vyše rokom boli voľby na Slovensku. Tieto voľby vystavili politický účet za aj naše vládnutie a naše účinkovanie do júna minulého roka. Dnes sa bavíme o len niečo vyše ročnom pôsobení pani ministerky Tomanovej, ktorá sa počas tohto vyše roka dopustila výraznej nekompetentnosti, opakovanej nekompetentnosti a neodbornosti, nehospodárnosti a klientelizmu. Pán poslanec Janiš musel vysvetľovať pani ministerke, aké sú základné princípy 1. a 2. piliera, pretože ona presvedčila, že tomu nerozumie, svojimi výrokmi viackrát, svojimi výrokmi alebo, naopak, mlčaním v čase, keď mlčať nemala. Na ilustráciu jej nekompetentnosti aj v tejto oblasti budem citovať jej výroky, a citujem to presne, ako to povedala pri rozprave o programovom vyhlásení vlády, povedala: „Keď hovoríme, že 65 % obyvateľstva v Petržalke patrí medzi chudobné obyvateľstvo, skutočne určite nezavádzam.“ A nekompetentnosť, výrok, ktorý svedčí o nekompetentnosti v dôchodkovej oblasti, bol, zase citujem: „V každom prípade si môžeme dovoliť povedať, keby sme zaviedli 2. pilier, demografická krivka nie je žiadnou hrozbou.“ Chcete jasnejší dôkaz nekompetentnosti?
A. Belousovová, podpredsedníčka NR SR: (2009-06-23):
Pán poslanec len vás chcem upozorniť na to, že ste porušili rokovací poriadok aj vy, pretože ste nediskutovali k tomu, čo máme práve na programe. Takže vyhlasujem rozpravu za skončenú. A prerušujem rokovanie o tomto bode programu. Ďalej budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s Dodatkovým protokolom medzi vládou Slovenskej republiky a vládou Chorvátskej republiky k zmenám Dohody medzi vládou Slovenskej republiky a vládou Chorvátskej republiky o podpore a vzájomnej ochrane investícií . Návrh vlády má parlamentnú tlač 1000 a spoločná správa výborov má tlač 1000a. Tento návrh vlády opäť odôvodní pán minister financií Ján Počiatek. Nech sa páči, pán minister.
Grendel, Gábor, podpredseda NR SR (2023-03-17):
Otváram rozpravu, do ktorej som nedostal žiadnu písomnú prihlášku. Dávam možnosť prihlásiť sa do rozpravy ústne. Pán poslanec Jozef Habánik ako jediný. Končím možnosť prihlásiť sa ústne do rozpravy. A ešte pred pánom poslancom sa do rozpravy hlásila pani poslankyňa Šofranko, nech sa páči.
Gyimesi, György, poslanec NR SR (2022-05-20):
Tomáš, si mimoriadne kritický k tejto vláde, a častokrát aj oprávnene, ale dovoľ mi, aby som sa ti fakt ja za tie rodiny, ktoré si to zaslúžia a ktoré skutočne potrebujú túto pomoc, poďakoval za nielen tvoj, ale za váš prístup k tejto téme a k podpore tohto zákona a zároveň aby som sa ti, alebo aby som ocenil vašu odvahu stáť teraz momentálne proti prúdu, ktorý na vás tlačí a hovorí o tom, že podpora tohto zákona je vlastne podporou tejto vlády. Ja som to povedal v jednom videu pred dvoma dňami, že vláda nepadne tak či tak, ale nie ja som ten relevantný, od koho to chceš počuť, a to isté ti s najväčšou pravdepodobnosťou povie aj pán podpredseda vlády a minister financií Matovič, ale toto je skutočne o rodinách, ktoré to potrebujú najviac. A vy ste tí, ktorým na tých rodinách záleží, a všetci tí, na ktorých, vlastne ktorým na tých rodinách nezáleží, sedia o čosi pod vami a napravo od vás. Ja vám za všetky rodiny ďakujem ešte raz.
Mamojka, Mojmír, poslanec NR SR (2015-02-12):
Ďakujem za slovo. Pripomínam kolegom, že o 12.00 hodine máme veľmi krátke, operatívne stretnutie výboru v zasadačke výboru. Ďakujem pekne.
Kuffa, Štefan, poslanec NR SR (2012-11-28):
Ďakujem za slovo. Vážený pán minister, vážená pani predsedajúca, milí kolegovia, kolegyne, dovoľte mi niekoľko slov. Hazard v skutočnosti mení nielen kultúru národa, ale mení aj kultúru, navždy, jednej rodiny. Navyše sťažuje život v mnohých rodinách. Ja som to už minule spomínal, mať závislého člena rodiny, ten dokáže priviesť na mizinu celú rodinu. Nemusí to byť zrovna otec, matka, môže to byť aj syn. A veľakrát je príčinou hazard, kedy človek stráca strechu nad hlavou, teda stáva sa bezdomovcom. Hazard, ja si myslím, že nie je práve ten, ktorý by mal napĺňať štátny rozpočet. Pán minister, vy to viete určite veľmi dobre. Tým, že predkladáte tento návrh zákona, aj keď rátate do štátneho rozpočtu zhruba možno okolo nejakých 90, možno 100 mil. eur, dobre, na jednej strane ich dostanete, šesťnásobne toľko budete musieť vydať. Rátate s tým? Šesťnásobne viac budete musieť vydať na riešenie dôsledkov a negatívnych dopadov, ktoré tuná sú. Najhoršie na tom všetkom je to, že mnohé rodiny naozaj stratia člena rodiny. Prichádzajú mnohí títo ľudia nielen o domov, ale v mnohých prípadoch je to dokonca, prichádzajú o život, pretože veľakrát nevedia kam z konope. Zavesia sa na nich úžerníci, ktorí im ešte požičiavajú tieto peniaze, vedia, že to použijú na hazard, vedia, že minú tieto peniaze. Stále viac a viac zadlžujú takýchto ľudí a jednoducho títo ľudia, keď majú slabšiu psychickú konzistenciu, končia ako samovrahovia. Treba veľmi citlivo zvažovať aj pri tom hlasovaní, ako budeme hlasovať.
Glváč, Martin, poslanec NR SR (2010-12-09):
Áno mám.
Pellegrini, Peter, predseda NR SR (2015-03-17):
Želáte si doplniť program na tejto schôdzi? Alebo iba predložiť túto správu?